รัฐบาลไทย-ข่าวทำเนียบรัฐบาล-นายกรัฐมนตรีย้ำข้าราชการ-ประชาชนต้องร่วมสร้างความมั่นคง เสถียรภาพ และพัฒนาบ้านเมืองให้เจริญก้าวหน้า
วันศุกร์ที่ 13 กันยายน 2562
นายกรัฐมนตรีย้ําข้าราชการ-ประชาชนต้องร่วมสร้างความมั่นคง เสถียรภาพ และพัฒนาบ้านเมืองให้เจริญก้าวหน้า
นายกรัฐมนตรีพบปะประชาชนและนักเรียนโรงเรียนสาธิตองค์การบริหารส่วนจังหวัด 1 (ท่าเรือมิตรภาพที่ 30) พร้อมมอบอุปกรณ์ส่งเสริมอาชีพให้แก่ผู้สูงอายุ
วันนี้(13กันยายน2562)เวลา10.30น.ณโรงเรียนสาธิตองค์การบริหารส่วนจังหวัด1 (ท่าเรือมิตรภาพที่30)ต.ท่าเรืออ.เมืองจ.นครศรีธรรมราชพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและคณะเดินทางมาพบปะประชาชนและนักเรียนโรงเรียนสาธิตฯปัจจุบันมีนักเรียนจํานวน633คนจัดการเรียนการสอนโดยใช้โปรแกรม3ภาษาประกอบด้วยภาษาไทยภาษาอังกฤษและภาษาจีนภายใต้หลักสูตรแกนกลางการศึกษาขั้นพื้นฐานพร้อมมอบอุปกรณ์ส่งเสริมอาชีพให้แก่ผู้สูงอายุและพันธุ์ส้มโอทับทิมสยาม รวมทั้งมอบทุนการศึกษาอุปกรณ์การเรียนให้แก่เด็กนักเรียน โดยมีผู้บริหาร นักเรียน และประชาชนในพื้นที่ให้การต้อนรับอย่างอบอุ่น
โอกาสนี้นายกรัฐมนตรีกล่าวว่า ดีใจที่ได้รับการต้อนรับอย่างอบอุ่นจากพี่น้องชาวนครศรีธรรมราช วันนี้มาเพื่อพบปะกับประชาชนและอนาคตของประเทศชาติ ซึ่งจังหวัดนครศรีธรรมราช เป็นจังหวัดหนึ่งที่มีศักยภาพสถานที่ท่องเที่ยวและทะเลสวย โดยเฉพาะการท่องเที่ยวเชิงอนุรักษ์อัตลักษณ์เชิงวัฒนธรรมผลิตภัณฑ์จักรสานย่านลิเภา อาหารใต้ก็รสเด็ดและยังเป็นศูนย์กลางทางพระพุทธศาสนามีวัดพระมหาธาตุวรมหาวิหารเป็นปูชนียสถานที่สําคัญ เป็นศูนย์รวมจิตใจของพี่น้องชาวนคร ฯ วันนี้ได้มาพบเห็นนักเรียนที่มีความสามารถภาษาต่างประเทศหลายภาษา ทั้งภาษาไทยภาษาอังกฤษและภาษาจีนก็ขอชื่นชม เชื่อมั่นว่าเมื่อข้าราชการและประชาชนจูงมือไปด้วยกัน ร่วมกันสร้างความมั่นคง เสถียรภาพและพัฒนา บ้านเมืองก็เจริญก้าวหน้าทัดเทียมประเทศอื่น ๆ ได้
นายกรัฐมนตรียังกล่าวถึงการติดตามการแก้ปัญหาน้ําท่วมว่า การบริหารจัดการน้ําดําเนินการทั้งการกักเก็บน้ํา การระบายน้ํา พบว่าโครงการก่อสร้างประตูระบายน้ําคลองท่าเรือ-หัวตรุดกิโลเมตรที่9+200 (โครงการบรรเทาอุทกภัยเมืองนครศรีธรรมราชอันเนื่องมาจากพระราชดําริ) มีความก้าวหน้าโดยลําดับ ซึ่งเมื่อโครงการเสร็จสมบูรณ์แล้วจะแก้ปัญหาน้ําท่วมได้ร้อยละ 90 และแก้ปัญหาน้ําท่วมซ้ําซากทุกปีอย่างยั่งยืน ต้องขอบคุณประชาชนที่เสียสละที่ดินให้รัฐได้ดําเนินโครงการฯ ซึ่งรัฐบาลจะได้ชดเชยเยียวยาอย่างเหมาะสม ระหว่างนี้รัฐบาลจะช่วยดูแลเรื่องอาชีพและรายได้ให้กับประชาชนเพื่อเตรียมพร้อมรับกับสถานการณ์เศรษฐกิจปัจจุบัน อย่างไรก็ตาม การดําเนินการทุกเรื่องต้องใช้เวลา ขอให้ทุกคนเข้าใจและร่วมมือกัน สําหรับรัฐบาลได้มีการเตรียมแผนยุทธศาสตร์ 20 ปีรองรับแล้ว โดยแบ่งการดําเนินออกเป็นช่วงละ 5 ปี ให้สอดคล้องกับสถานการณ์และการเปลี่ยนแปลงที่เกิดขึ้น จึงขอฝากให้ประชาชนทุกภาคส่วนเตรียมพร้อมและปรับตัวให้ทันกับสถานการณ์และการพัฒนาประเทศร่วมกันทํางานในรูปแบบประชารัฐ
ทั้งนี้ ประเทศไทยมีรายได้จากการท่องเที่ยวและบริการเพิ่มสูงขึ้น ซึ่งจะส่งผลดีต่อเศรษฐกิจโดยรวม จึงอยากให้ช่วยกันรักษาให้คงอยู่ในระดับนี้ต่อไป ขณะเดียวกันก็พร้อมจะดูแลเรื่องสาธารณูปโภคพื้นฐานทั้งไฟฟ้า ประปา ให้เพียงพอสําหรับบริการประชาชน ซึ่งสิ่งสําคัญคือ ทุกคนต้องช่วยกันแก้ไขปัญหาเรื่องขยะและพลาสติก โดยเฉพาะการลดขยะถุงพลาสติกให้น้อยลง เพื่อมิให้ส่งผลกระทบต่อสิ่งแวดล้อมและทะเล พร้อมฝากให้มีการสร้างการรับรู้ให้โรงเรียนทุกโรงเรียนปลอดถุงพลาสติก
โอกาสนี้ นายกรัฐมนตรีกล่าวฝากให้ประชาชนระวังการใช้จ่าย อย่าใช้จ่ายเกินตัว เพื่อไม่ให้เป็นภาระให้รัฐบาลต้องเข้ามาดูแล ในส่วนบัตรสวัสดิการนั้น รัฐบาลจะมีโครงการต่าง ๆ ลงมาในพื้นที่สู่ประชาชนเพิ่มเติมอย่างต่อเนื่อง ดังนั้น หากใครที่ยังไม่ลงทะเบียนบัตรสวัสดิการก็ขอให้ไปดําเนินการตามช่วงเวลาที่เจ้าหน้าที่กําหนด
จากนั้นนายกรัฐมนตรีได้เดินทางไปสักการะพระบรมธาตุเจดีย์ซึ่งบรรจุพระบรมสารีริกธาตุของพระพุทธเจ้าณวัดพระมหาธาตุวรมหาวิหารจ.นครศรีธรรมราชเพื่อความเป็นสิริมงคลในโอกาสเดินทางมาตรวจราชการ จ.นครศรีธรรมราชปัจจุบันกรมศิลปากรได้ประกาศจดทะเบียนวัดพระมหาธาตุเป็นโบราณสถานซึ่งเป็นปูชนียสถานที่สําคัญที่สุดแห่งหนึ่งของภาคใต้ก่อนเดินทางไปตรวจราชการที่จังหวัดสุราษฎร์ธานีต่อไป
------------------
กลุ่มประชาสัมพันธ์และเผยแพร่สํานักโฆษก